ئاگرین جوور یه‌كه‌م گورانیچڕ كورد ك تويه‌نست وه‌زووان توركی گورانی ئه‌ڕا كوردستان و پێشمه‌رگه بچڕێ، له‌ی باره‌‌وه‌ وه‌ ماڵپه‌ڕ (كورد موزیك) وتگه‌ ”ئامانج له‌ی گورانیه‌ ئه‌وه‌سه‌ ك ناو كوردستان و پێشمه‌رگه‌ وه‌زووان خوه‌یان بڕه‌سێده‌ گووش نه‌ياره‌یل كوردستان “.
هه‌ميش وت “گرنگه‌ ك وه‌چه‌نه‌ها زووان تریش گورانی ئه‌ڕا كوردستان و پێشمه‌رگه‌ بويشريه‌ێد، چوينكه‌ له‌ رێ هونه‌ره‌و‌ ‌تويه‌نیمن په‌یامه‌گانمان بڕه‌سنيمنه‌ گشت جه‌هان”.
زیاتر وت “ئی گورانیمه‌ له‌ژێر ناو خۆبه‌خشه‌، تێكست و میلۆدیه‌گه‌ی له‌لایه‌ن خوه‌مه‌و‌ دانرياس‌، كار موزیكیشی له‌لایه‌ن عه‌لی ئینكیپه‌رماك ئه‌نجامدرياس‌”.
له‌باره‌ێ كار كلیپیش وت “ئی به‌رهه‌ممه‌ له‌لایه‌ن (كورد موزیك پرۆدێكشن) به‌رهه‌م هاورياس و ئه‌مین سه‌یدۆ عه‌زیز كار وێنه‌گردن و ده‌رهاوردنێ ئه‌نجامداس”.
ا. ج
